Se estimează că Turcia va primi aproximativ 200 milioane de dolari din taxe de tranzit anuale în primii ani de operare, cu o posibilitate de creștere până la 290 de milioane pe an începând din cel de-al 17 – lea an de funcționare a oleoductului până în cel de-al 40-lea an de viață. Turcia beneficiază de asemeni de o creștere a activității economice în Anatolia orientală, inclusiv creșterea importanței portului din Ceyhan, care suferise o diminuare a activității după Războiul din Golf din 1991.